Lolland-Falsters Stifts-Tidende, 1842-12-17
J Slesvig have vi flere Tusinde dansktalende Brødre, hos hvem man paa enhver mulig Maade har søgt at undertrykke Modersmaalet. Jeg finder derfor, at det er Forsamlingens Pligt at antage sig denne Sag, og idet jeg tiltræder Proponentens Forslag, stemmer jeg for Nedsættelsen af en Comitee. Stiftamtmand Rosenørn. Jeg anseer det, der er foregaaet i den slesvigske Stænderforsamling i Anledning af den Deputerede Lorenzens Forhold, at være os aldeles uvedkommende, og troer derfor, at enhver Jndblanding heri fra vor Side maa betragtes som fornærmende for hiin Forsamling, ligesom jeg er overbeviist om, at enhver af os vilde føle sig fornærmet, dersom en anden Stænderforsamling vilde indblande sig i en saadan Sag, hvis nogen lignende Strid maatte opstaae under vore Forhandlinger. Derimod kan jeg ikke negte, at jeg har følt mig i høi Grad krænket ved den Tone, som i det Hele har hersket saavel i den holsteenske som i den slesvigske Stænderforsamling, naar Talen var om Danmark, idet den har forekommet mig altfor tydeligen at vise, at man derikke, saaledes som man burde, har følt den mindste Anerkjendelse af de store Fordele, Hertugdømmene have havt ved at udgjøre en Deel af det danske Monarchi, og hvad enkelte Deputerede have yttret i modsat Retning har langt fra ikke været i Stand, til at formindske den Harme, som jeg har følt og som jeg anseer for retfærdig, ligesom jeg troer, at den deles af enhver dansk Mand. Men da jeg har den Tillid til Hs. Majestæt, at han vil værne om den danske Nationalitet, ligesom jeg troer, at Han alene paa sit Standpunkt er i Stand til at bedømme, hvad der her bør skee, saa skjønner jeg ikke rettere, end at Jndblanding i denne Sag fra nærværende Forsamlings Side vil besværliggjøre Hs. Majestæt ethvert Skridt, Han maatte finde fornødent at gjøre, for at hæve den ulykkelige Spænding, som er indtraadt, og som truer med at løsne Broderbaandet imellem Kongeriget og Hertugdømmene. Af denne Grund stemmer jeg imod at nedsætte en Comitee i denne Sag. Selveier Lydersen: Jeg troer vel, at vor vise Konge nok vilde, om end denne Sag aldrig var fremkommen her i Forsamlingen, have truffet de rette Foranstaltninger; men da Sagen nu engang er bragt frem her, kan jeg ikke tilraade at afvise den, naar Forsamlingen kun behandler den med Sindighed og Sagtmodighed, og jeg kan da ikke skjønne, at der skulde kunne være nogen farlige Følger at befrygte. Jeg stemmer for en Comitees Nedsættelse. Lansoverretsproc. Jespersen. Den danske Nationalitet, den danske Nation er bleven krænket ved en Række af Forhandlinger i den slesvigske Stænderforsamling, som er sluttet med den Fornærmelse, man har viist mod den Deputerede Lorenzen. Jeg veed intet vigtigere Anliggende for en dansk Stænderforsamling, end at hævde den danske Nationalitet, og idet jeg derfor navnligen slutter mig til, hvad den Deputerede for Horsens har udtalt, stemmer jeg for en Comitees Nedsættelse. Kjøbmand Müller: Skjøndt Danmark vistnok staaer i en betydelig Gield til den Deputerede Lorenzen, skulde jeg dog ikke, hvis der her kun var Tale og hans personlige Jnteresse var bleven krænket, tilraade Forsamlingen at indlade sig paa denne Sag. Men den hele danske Nationalitet er bleven krænket ved, hvad der er forefaldet i den slesvigske Stænderforsamling, og jeg mener, at enhver dansk Patriot maa føle sig opfordret til at tage sig af Sagen. Jeg stemmer for en Comitee(Fortsættes.)